is tr is is is is is is it is is is en is is is is is is is is is is is is is en is sk is is
Borgarstjóri Philadelphiu í opinberri heimsókn í Reykjavík
Borgarstjóri Philadelphiuborgar, James Kenney, er nú staddur í Reykjavík í opinberri heimsókn í boði Dags B. Eggertssonar borgarstjóra.  Heimsóknin er í beinu framhaldi af opinberu boði borgarstjóra Reykjavíkur til Philadelphiu fyrr í vikunni.
Kenney borgarstjóri kom ásamt föruneyti sínu til landsins seint í gærkvöldi.  Hann mun kynna sér uppbyggingu á Granda nú kl. 10:15, og ganga þaðan í Marshallhúsið þar sem boðið verður upp á hádegisverð.
Kenney heldur erindi í dag á opnun fundi á vegum HÖFÐA Friðarseturs Reykjavíkurborgar og Háskóla Íslands sem nefnist Philadelphia: Borg sem fagnar innflytjendum.  Fundurinn er haldinn í fyrirlestrarsal Þjóðminjasafns og hefst kl. 16:00 og er öllum opinn.
Gestunum er svo boðið til hátíðarkvöldverðar í Höfða kl. 19.
Dagskrá opinberrar heimsóknar James Kenney borgarstjóra Philadelphiu
10:15  Farið frá Hótel Reykjavik Marina og gengið um Granda og þaðan yfir í Marshallhúsið
16:00-17:30  Opinn fundur í fyrirlestarsal Þjóðminjasafnsins á vegum HÖFÐA Friðarseturs Reykjavíkurborgar og Háskóla Íslands.
Á þessu málþingi mun borgarstjóri Philadelphia, James F. Kenney, fjalla um það hvers vegna borgin hefur markað sér stefnu sem er hliðholl innflytjendum.
Dagur B. Eggertsson, borgarstjórinn í Reykjavík opnar fundinn.
Áslaug María Friðriksdóttir, borgarfulltrúi
S. Björn Blöndal, formaður borgarráðs
Sigrún Ólafsdóttir, prófessor í félagsfræði við Háskóla Íslands
Fundarstjóri: Björn Malmquist, fréttamaður á RÚV
Málstofan fer fram á ensku og er öllum opin.
19:00 Hátíðarkvöldverður í Höfða
09:00   Heimsókn í Alþingishúsið